Kokkedoor: Ontmoet Tiaan Langenegger
JY LEES NOU Kokkedoor: Ontmoet Tiaan Langenegger
TIAAN LANGENEGGER (KINKELKOK)
Huidige beroep: 'n Sjef by Ouverture in Stellenbosch se omgewing. Dis een van Eat Out se 10 voorste restaurante.
Geboortedatum: 28 Oktober 1986.
Waar woon jy: Stellenbosch.
Het jy 'n spesiale wenk in die kombuis: Proe altyd heeltyd alles.
Ek kan nie kook sonder . . . kaas en botter nie.
Tiaan kon al witsous maak en pannekoek bak as seuntjie nog voor by behoorlik by die stoof kon bykom. Sy ma en ouma het hom toegerus met al die nodige kennis in die kombuis wat hy later versterk het met 'n Guilds Diploma in professionele kookkuns en nagereg. Hy is ook al aangewys as Belowendste Jong Sjef in Suid-Afrika en staan vir niks in enige kombuis terug nie. Brood is een van sy groot gunstelinge. Tiaan sê broodbakkery is vir hom so intens, hy voel dis selfs "iets waarmee jy 'n verhouding kan aanknoop".